
RAPORT DE SPECIALITATE
privind aprobarea Studiului de Fezabilitate aferent obiectivului de investiţii
,, Execuţie fântână ornamentală -Praktiker”


Având în vedere Expunerea de motive a Primarului Municipiului Timişoara şi Proiectul de hotărâre privind privind aprobarea Studiului de Fezabilitate aferent obiectivului de investiţii
,, Execuţie fântână ornamentală -Praktiker”
Facem următoarele precizări:
Fântânile ornamentale, o inovaţie a civilizaţiei moderne, reprezintă un obiect decorativ cu vechime. Fântânile arteziene au constituit dintotdeauna locuri care au atras şi atrag public de toate vârstele. Imaginea apei, jocul jeturilor, zgomotul făcut de apa în cădere, aerul ozonificat din jur sunt câteva motive care ne fac să ne oprim în preajma lor. 
Se propune realizarea unei fântâni ornamentale în strada Demetriade, (sensul giratoriu Praktiker), pe amplasamentul central existent, zonă ce are şi utilitatea de sens giratoriu în municipiul Timişoara. Toată suprafaţa ocupată temporar sau definitiv aparţine domeniului public în administrarea Municipiului Timişoara. 
Necesitatea investiţiei este justificată de faptul că fântâna ornamentală cu joc de apă este binevenită într-un asemenea spaţiu, aceasta având un rol nu doar decorativ, dar şi unul biologic: stropii de apă ionizează aerul, având efect benefic asupra sănătăţii oamenilor într-o zonă deosebit de poluată din cauza traficului rutier intens.
Oportunitatea investiţiei este justificată de necesitatea îmbunătăţirii aspectului zonei şi punerea în valoare a spaţiului amenajat, rezultând un plus de farmec şi o ambianţă placută.
Pentru ca obiectivul sa asigure o imagine spectaculoasa, s-a propus urmatoarea configuratie:
· Fantana reprezinta un bazin circular cu un diametru de aproximativ 15m si inaltime de 0,65m, suprateran, respectiv un camin tehnic amplasat subteran. Caminul tehnic va avea dimensiunile exterioare de 2,0x3,0x2,0 m. Accesul se va asigura printr-un capac situat la cota de calcare.
· Constructia se va realiza din beton armat cu rezistenta superioara la inghet-dezghet precum si la agresivitate chimica.
· Bazinul de apa va fi hidroizolat pentru a asigura protectia contra exfiltratiilor. Protectia contra infiltratiilor de apa din teren va fi asigurata prin hidroizolarea cuvei bazinului inferior si a caminului tehnic.
· Peste hidroizolatie, in partea interioara se va aplica vopsea speciala epoxidica, cu culoare la alegerea beneficiarului.
Fantana ornamentala va fi dotata cu jeturi tip ‘snowy foam’ si laminare cristaline.. In centrul bazinului va fi montat 1 jet ‘snowy foam’cu Hmax= 6,0m , un grup de 8 jeturi ‘snowy foam’ cu Hmax=4,0m, dispus circular si amplasat intr-un distribuitor din otel inoxidabil cu Ø=1,5m, un grup de 14 jeturi ‘snowy foam’ cu Hmax=2,5m, dispus circular si amplasat int-un distribuitor din otel inoxidabil cu Ø=4,0m si un  grup de 30 jeturi laminare cristaline cu Hmax=2,5m, dispus circular si amplasat int-un distribuitor din otel inoxidabil cu Ø=6,0m, care va crea o miscare tip “evantai” datorita comenzii electrovanelor instalate.
 Imaginea arteziana este completata cu un grup de 36 jeturi ‘snowy foam’ cu Hmax=1,5 m, dispus circular si amplasat intr-un distribuitor din otel inoxidabil cu Ø=10,0m. Fiecare jet este dotat cu proiector LED RGB. Jocurile de apa si lumini, zgomotul facut de apa in cadere va asigura o imagine spectaculoasa a fantanii ornamentale.
Echipamentul va fi constituit din subansamble pentru fiecare tip de jeturi (constand din duze, pompe, tevi, si fitinguri aferente), respectiv echipament auxiliar.Umplerea si golirea bazinelor se va face trimestrial, apa fiind recirculata, filtrata si tratata antialgic si anticalcar.
SUBANSAMBLU PT. FANTANA ORNAMENTALA PRAKTIKER
1. SISTEM JETURI TIP ‘SNOWY FOAM’ SI LAMINARE CRISTALINE
· 1buc Duza tip ‘snowy foam’, conexiune 2", Ø75 mm, Hmax= 6,0 m, Q= 755 l/min, inaltime de pompare H=10,2 m
· 1buc Pompa centrifuga cu prefiltru incorporat pentru alimentare duza ‘snowy foam’, putere 3,00kW, tensiune de alimentare 400V trifazic, Qmax= 62,3mc/h, la 6,0m coloana de apa. 
· 8buc Duza ‘snowy foam’ conexiune 1½", Ø50 mm, Hmax= 4,0m, Q= 230 l/min, inaltime de pompare 7,3m
· 1buc Distribuitor din otel inoxidabil AISI304 cu diametru 1,5m, teava Ø60,2mm, prevazut cu 8buc conexiuni pentru duze si 3buc conexiuni pentru alimentare cu apa.
· 2buc Pompa centrifuga cu prefiltru incorporat pentru alimentare duze ‘snowy foam’, putere 3,00kW, tensiune de alimentare 400V trifazic, Qmax= 62,3mc/h, la 6,0m coloana de apa
· 14buc Duza ‘snowy foam’, conexiune 1", Ø32 mm, Hmax= 2,5m, Q= 107 l/min, inaltime de pompare 5,4m
· 1buc Distribuitor din otel inoxidabil AISI304 cu diametru 4,0m, teava Ø60,2mm, prevazut cu 14buc conexiuni pentru duze si 4buc conexiuni pentru alimentare cu apa.
· 2buc Pompa centrifuga cu prefiltru incorporat pentru alimentare duze ‘snowy foam’, putere 3,00kW, tensiune de alimentare 400V trifazic, Qmax= 62,3mc/h, la 6,0m coloana de apa
· 30buc Duza ‘laminara crislalina’, conexiune 3/4", Ø12 mm, Hmax= 2,5m, Q= 47 l/min, inaltime de pompare 3.5m
· 1buc Distribuitor din otel inoxidabil AISI304 cu diametru 6,0m, teava Ø60,2mm, prevazut cu 30buc conexiuni pentru duze si 4buc conexiuni pentru alimentare cu apa.
· 2buc Pompa centrifuga cu prefiltru incorporat pentru alimentare duze ‘cristaline laminare’, putere 2,2kW, tensiune de alimentare 400V trifazic, Qmax= 38,8mc/h, la 10,0m coloana de apa
· 30buc Electrovana submersibila normal deschisă din alama, conexiune 1”, prevazuta cu bobina de comanda submersibila. Grad de protecție IP68
· 36buc Duza ‘snowy foam’, conexiune 1", Ø32 mm, Hmax= 1,5m, Q= 80 l/min, inaltime de pompare 3,2m
· 1buc Distribuitor din otel inoxidabil AISI304 cu diametru 10,0m, teava Ø60,2mm, prevazut cu 36buc conexiuni pentru duze si 8buc conexiuni pentru alimentare cu apa.
· 4buc Pompa centrifuga cu prefiltru incorporat pentru alimentare duza "spraying clouds", putere 3,00kW, tensiune de alimentare 400V trifazic, Qmax= 62,3mc/h, la 6,0m coloana de apa
· 2 buc Prefiltru din otel inoxidabil, dimensiuni 150x60cm, prevazut cu tabla perforata cu gauri de 5mm. Va fi montat peste basa de aspiratie pompe
· Tevi, robineti, coturi, reductii si elemente de trecere pentru instalatii sanitare
2. SISTEM FILTRARE SI TRATARE APA
· 2buc Filtru de nisip D600 mm + robinet cu 6 cai montat lateral, cu 2buc Pompa Q=12mc/h; la H=10m coloana de apa; P=0,37 kW/230V.
· 2buc Dozator mecanic de clor, realizat din material plastic, conexiuni filet int. 1 ½"
· Tevi, coturi, robineti, elemente de trecere
3. ECHIPAMENT UMPLERE AUTOMATA A BAZINULUI (REGLAREA NIVELULUI DE APA)
· 1buc Grup de incarcare automata prevazut cu electroventil de 1" si sistem by-pass
· 2buc Senzor de nivel cu releu 
· Tevi PVC, coturi, robineti, elemente de trecere
4. INSTALATIE PENTRU GOLIREA (DESCARCAREA) BAZINULUI SI PREAPLIN
· 1buc Pompa submersibila de siguranta basa, montata in camera pompelor, Racord filet int 1 ¼",
 P=0,48 kW, 230V/50 Hz. 
· Robineti, coturi, tevi

5. SISTEM DE ILUMINARE
· Pentru iluminarea fantanii arteziene ornamentale cât şi pentru obtinerea jocurilor de lumini se va utiliza 	tehnologia LED, datorită consumului redus de energie, al unui flux luminos net superior surselor clasice. 	Proiectoarele LED RGB vor fi alimentate la 12 V CC si vor avea puterea de 12W si 6W (66buc de 6W si 	24buc de 12W).
· Pentru iluminarea jetului central se vor folosi 2 proiectoare LED RGB si pentru celelalte jeturi se va folosi 	cate 1 proiector LED RGB pentru a crea jocuri de lumini sincronizate cu jocurile de apa. Se vor imparti pe 3 grupuri ( 24 + 30 + 36 proiectoare).
6. TABLOU ELECTRIC DE COMANDA
Tabloul electric are rol atat de protectie a echipamentelor cat si de control si automatizare. Acesta va fi prevazut cu 11 buc convertizoare de frecventa pentru pompele de alimentare ale jeturilor de apa, PLC de comanda si control,  protectie pentru sistemul de iluminat, protectie magnetotermica si la mers in gol a pompelor. Tabloul va avea montat pe exterior chei de pornire/oprire manuala, chei pentru trecere de la automat la manual atat a pompelor, cat si a iluminatului.
 De asemenea, va comanda deschiderea/inchiderea unei electrovalve montate pe conducta de alimentare de la reteaua de apa la comanda unor senzori de nivel ce vor asigura nivelul apei constant in bazin. Va fi prevazut cu surse de alimentare si controller pentru iluminare LED RGB. In tabloul electric va fi inclus si senzor-ul de vant pentru reducerea inaltimii jeturilor in cazul rafalelor puternice de vant.  	
7. SISTEM AUXILIAR PENTRU CAMIN TEHNIC (CT1)
· 1buc Scara metalica, realizata din profil dreptunghiular 40x20x2mm, vopsita, H=2,2m, latime 50cm
· 1buc Sistem de ventilatie fortata, realizat cu ajutorul unui ventilator cu debit de 80mc/h, conectat la teava de aerisire din PVC, dimensiune 110 mm
· 1buc Sistem de iluminare, realizat din bec cu LED de 15W, suport bec(dulie) + intrerupator de aprindere/stingere(grad de protectie IP44)

Studiul de Fezabilitate ,,Execuţie fântână ornamentală Praktiker”a fost înaintat Comisiei Tehnico-Economice de verificare şi avizare a documentaţiilor tehnico-economice pentru lucrările de investiţii şi reparaţii capitale. Comisia a avizat favorabil documentaţia tehnico-economică cu avizul nr. 11/01.07.2019. 
Sursa de finanţare: Bugetul local capitolul Cap 70.02.05.01. – Alimentări cu apă. -Cap. C Studii şi proiecte.
Faţă de cele prezentate mai sus, propunem aprobarea Studiului de Fezabilitate  pentru obiectivul de investiţii ,,Execuţie fântână ornamentală Praktiker”, conform proiect nr. 160/2019 întocmit de S.C. FOUNTAIN  DESIGN S.R.L., cu indicatorii tehnico-economici prevăzuţi în Anexa, care face parte integrantă din proiectul de hotărâre.
Având în vedere prevederile legale expuse în prezentul raport, apreciem că proiectul de hotărâre aprobarea Studiului de Fezabilitate pentru obiectivul de investiţii ,,Execuţie fântână ornamentală Praktiker”, îndeplineşte  condiţiile pentru a fi supus dezbaterii şi aprobării plenului consiliului local. 

